Oberer Wöhrd

Da Obere Wöhrd is a Flussinsl in da Donau im Stodgebiet vo da deitschn Stod Rengschburg.
De Insl is de westliche vo de beidn Donau-Insln in Rengschburg.

 Log und Onbindung 

Zwischn Flusskilometa 2.381,3 und 2.377,8 vo da Donau lieng de beidn Insln Oberer Wöhrd und Unterer Wöhrd im Stodgebiet vo Rengschburg. Da Obere Wöhrd is de westliche vo de Insln und eastreckt se vom Kroftweak Rengschburg bis zua Steinernen Brücke und no iwa 400 Meta driwa hinaus. Diesa östliche Zipfe vo da Insl werd Jahninsl gnennt.Digitaler Stadtplan Regensburg (PDF) Mid oana Flechn vo uma 29 Hektar und oana Läng vo rund 1,95 km isa de greßare vo de beidn Insln.

De Vakeahsvabindung zua Rengschburga Oidstod is seit uma 1500 iwa oane voa da Steinernen Brücke obzweignde Seitnbrugg, de zwischn de Jochen 10 und 11 noch Westn obweats aufn Wöhrd valafft. Seit 1. August 2008 is de Steinerne Brücke owa fian motorisiatn Vakeah gsperrt und somid is da vo Stadtamhof kummande Pfaffensteiner Steg de oanzige Zuafoaht fia Kfz. De Fuaßbrugg Eiserner Steg schofft a weitare Vabindung zua Rengschburga Oidstod und an da Westspitz san de Weahbruggn vom Kroftweak Rengschburg fa Fuaßgänga und Rodfoahra freigem und quean duat an Sid- und Nordorm vo da Donau.

 Im Netz 
 Bayern Atlas

 Beleg 

Oberer Wohrd